Buffy, vampyyrintappaja
Buffy, vampyyrintappaja ("Buffy the Vampire Slayer") on yhdysvaltalainen televisiosarja, jota tuotettiin vuodesta 1997 vuoteen 2003 yhteensä seitsemän kautta ja 144 jaksoa. Sarja perustuu samannimiseen elokuvaan vuodelta 1992. Elokuvan ja sarjan loi käsikirjoittaja-ohjaaja Joss Whedon, joka on jatkanut "Buffyn" tarinaa myös sarjakuvamuodossa. Sarjaa tuotti hänen tuotantoyhtiönsä Mutant Enemy.
Vampyyripäiväkirjat
Aluksi "Vampyyripäiväkirjojen" käsikirjoittaja Kevin Williamson ei ollut kiinnostunut sarjan luomisesta. Hän piti sitä liian samankaltaisena kuin muut vampyyrisarjat. Julie Plecin vaatimuksesta Williamson kuitenkin luki kirjasarjan johon sarja perustuu ja kiinnostui tarinasta: "Tajusin, että se on tarina pienestä kaupungista, kaupungin alamaailmasta ja mitä kaikkea pinnan alla piilee". Williamson on sanonut kaupungin olevan sarjan keskipisteenä koulun sijaan.